recursal/SuperWikiNEXT-32B huggingface dataset:
**चितकारा विश्वविद्यालय, हिमाचल प्रदेश** एक निजी विश्वविद्यालय है जो हिमाचल प्रदेश के सोलन जिले के कल्लूझंडा गांव के पास, हिमुडा एजुकेशन हब में स्थित है। विश्वविद्यालय की स्थापना 2009 में चितकारा एजुकेशनल ट्रस्ट द्वारा की गई थी, जिसके द्वारा चितकारा विश्वविद्यालय (स्थापना और विनियमन) अधिनियम, 2008 के माध्यम से स्थापित किया गया। चितकारा एजुकेशनल ट्रस्ट की स्थापना अशोक के. चितकारा और मधु चितकारा ने की थी, जो संस्थान के चांसलर और प्रो-चांसलर के रूप में कार्य करते हैं। उन्होंने चितकारा यूनिवर्सिटी, पंजाब की भी स्थापना की है।

स्कूलों
-------

विश्वविद्यालय में छह स्कूल शामिल हैं: 

* चितकारा स्कूल ऑफ इंजीनियरिंग एंड टेक्नोलॉजी
* चितकारा स्कूल ऑफ हॉस्पिटैलिटी मैनेजमेंट
* चितकारा स्कूल ऑफ बेसिक साइंसेज
* कंप्यूटर एप्लीकेशन के चितकारा स्कूल
* चितकारा स्कूल ऑफ फार्मेसी
* चितकारा स्कूल ऑफ नर्सिंग

शैक्षणिक
--------

चितकारा विश्वविद्यालय विभिन्न इंजीनियरिंग और प्रौद्योगिकी क्षेत्रों में 4 वर्षीय बैचलर ऑफ इंजीनियरिंग (बीई) कार्यक्रम प्रदान करता है। इसके अलावा, इंजीनियरिंग में 3 साल का डिप्लोमा या समकक्ष डिग्री धारक भी 3 साल के लेटरल एंट्री बीई प्रोग्राम में शामिल हो सकते हैं। विश्वविद्यालय में मास्टर ऑफ इंजीनियरिंग (एमई) कार्यक्रम भी उपलब्ध हैं। इसके अतिरिक्त, विश्वविद्यालय डॉक्टरेट कार्यक्रम भी प्रदान करता है। 

### अनुमति

चितकारा विश्वविद्यालय, हिमाचल प्रदेश, भारत को विश्वविद्यालय अनुदान आयोग (यूजीसी) द्वारा मान्यता प्राप्त है, जिसने एक विशेषज्ञ समिति की भी नियुक्ति की है। यूजीसी ने विश्वविद्यालय को सलाहकार समिति के सुझावों के आधार पर सुधार के उपायों का पालन करने की प्रतिज्ञा की है और दो साल बाद यूजीसी के साथ संपर्क करेगी। विश्वविद्यालय को राष्ट्रीय मूल्यांकन और प्रत्यायन परिषद (NAAC) द्वारा 2.71 अंकों के साथ "बी" ग्रेड की मान्यता प्राप्त है। इसके अलावा, विश्वविद्यालय भारतीय विश्वविद्यालय संघ (एआईयू) का सदस्य भी है।

संदर्भ
------

1. ↑  "Campus Administration - Chitkara University Himachal". मूल से 6 दिसंबर 2017 को पुरालेखित. अभिगमन तिथि 7 December 2017.
2. ↑  "Home Page". *www.chitkarauniversity.edu.in* (अंग्रेज़ी में). अभिगमन तिथि 24 February 2019.
3. ↑  "Chitkara University Himachal Pradesh". *Chitkara University - Himachal Pradesh* (अंग्रेज़ी में). अभिगमन तिथि 2023-06-07.
4. ↑  "DOCTORAL PROGRAM - Chitkara University Himachal". *Chitkara University - Himachal Pradesh* (अंग्रेज़ी में). अभिगमन तिथि 2023-06-07.

बाहरी संबंध
-----------

* आधिकारिक जालस्थल

साँचा:Universities in Himachal Pradesh
यह लेख उपयोक्ता (व्यक्ति) के बारे में है। ब्लॉगर नामक ब्लॉगिंग सेवा के लिए, ब्लॉगर (सेवा) देखें।
**चिट्ठाकार** (अंग्रेज़ी:ब्लॉगर) ब्लॉगिंग करने वाले यानि चिट्ठा या ब्लॉग लिखने वाले व्यक्ति को कहा जाता है। इण्टरनेट के संसार में चिट्ठाकार उस व्यक्ति को कहा जाता है जो अपने चिट्ठे पर लगातार लेख, ऑडिया या वीडियो आदि पोस्ट करता है। व्लॉगर वीडियो पाठ और अन्य सामग्री के साथ या उनसे अलग पोस्ट करता है। कुछ व्लॉगर निजी लेखन करते हैं, जबकि अन्य किसी खास विधा जैसे हास्य, विज्ञान या खेल के बारे में लिखते हैं।

विश्व का पहला चिट्ठा ‘दि जर्नी’ माना जाता है जिसे व्लॉगर एडम कोन्ट्रास ने पोस्ट किया था। ‘दि जर्नी’ में कोन्ट्रास की लॉस एंजिलिस तक की यात्रा दिखाई गई है। कोन्ट्रास को इसके लिए विश्व भर में इस माध्यम के अनोखे प्रयोग के लिए प्रसिद्धि मिली थी। इसके बाद से व्लॉगर एक वार्षिक सम्मेलन व्लॉगरकॉन के माध्यम से अपनी बात विश्व के समक्ष रखते हैं। इस सम्मेलन में ‘दि व्लॉगीज़’ नामक पुरस्कार भी दिया जाता है। कई व्लॉगर्स यू ट्यूब के माध्यम से अपने वीडियो पोस्ट करते हैं। यू ट्यूब पर प्रतिमाह लगभग सात करोड़ लोग वीडियो देखते हैं। इसके अतिरिक्त जूमला, वर्डप्रेस, ब्लॉगर और अन्य वेब २.० उपकरण भी सामग्री प्रबंधन प्रणाली (कंटेंट मैनेजमेंट सिस्टम या सीएमएस) से वीडियो पोस्ट करने में सहायक होते हैं। विभिन्न मामलों में चिट्ठाकारी के माध्यम से मुख्यधारा पत्रकारों और स्वायत्त नागरिक पत्रकारों और चिट्ठाकारों के मध्य मुक्त वाचन यानि फ्री स्पीच अधिकारों को लेकर भी विवाद उठे हैं। सन् २००६ में व्लॉगर जॉश वुल्फ को जी८ समूह के विरुद्ध प्रदर्शनों के वीडियो फिल्मांकन के सदर्भ में गिरफ्तारी ऐसा ही एक मामला था।

वायरल वीडियो को मिलने वाली प्रसिद्धी से कई चिट्ठाकारों और निगमों ने अपने जालस्थलों पर चिट्ठाकारी आरंभ कर दी है। किसी प्रसिद्ध वायरल वीडियो को उसके शीर्ष काल में जालस्थल पर डालकर उस पर आने वाले हिट्स बढ़ जाते हैं। जो चिट्ठाकार चाहते हैं कि उनकी साइटों को अधिकाधिक लोग देखें, वह इसके लिए अपनी साइट को यूटय़ूब के साथ जोड़ देते हैं और उस पर *इससे मिलते-जुलते वीडियो देखें* जैसा कैप्शन उस पर लिख देते हैं।

हिन्दी का पहला चिट्ठा नौ दो ग्यारह माना जाता है जिसे आलोक कुमार ने पोस्ट किया था। ब्लॉग के लिये चिट्ठा शब्द भी उन्हीं ने प्रदिपादित किया था जो कि अब इण्टरनेट पर इसके लिये प्रचलित हो चुका है।

इन्हें भी देखें
---------------

* ब्लॉगर (सेवा)

सन्दर्भ
-------

1. 1 2  व्लॉगर। हिन्दुस्तान लाईव। १३ मई २००५

बाहरी कड़ियाँ
-------------

* अभिव्यक्ति का नया माध्यम : ब्लॉग (अभिव्यक्ति पत्रिका)
* वर्डप्रेस पर चिट्ठा कैसे बनाएँ
* ब्लोगस्पोट पर चिट्ठा कैसे बनाएँ
* ब्लॉग सॉफ्टवेयर की परस्पर तुलना
* **ब्लॉगर** होमपेज - यहाँ आप मुफ्त में अपना चिट्ठा बना सकते हैं।
**घेराव**, जिसका अर्थ है "घेरना", मूल रूप से हिंदी का एक शब्द है। यह भारत में श्रमिक कार्यकर्ताओं और संघ के नेताओं द्वारा इस्तेमाल की जाने वाली रणनीति को दर्शाता है, यह पिकेटिंग के समान है। आमतौर पर, लोगों का एक समूह किसी राजनेता या सरकारी भवन को तब तक घेरे रहता है, जब तक कि उनकी मांगें पूरी नहीं होती हैं, या माँगे गए जवाब नहीं मिलते हैं। इस सिद्धांत को 1967 और 1969 में पश्चिम बंगाल की संयुक्त मोर्चा सरकारों में पीडब्ल्यूडी और श्रम मंत्री, सुबोध बनर्जी द्वारा श्रम क्षेत्र में विरोध के एक औपचारिक साधन के रूप में पेश किया गया था।  

इसकी लोकप्रियता के कारण 2004 में कॉनसेज़ ऑक्सफ़ोर्ड इंग्लिश डिक्शनरी में "घेराव" शब्द जोड़ा गया था। पृष्ठ 598 में प्रविष्टि है: "घेराव: एन (pl। घेराव)। भारतीय; एक विरोध जिसमें श्रमिक नियोक्ताओं को काम की जगह छोड़ने से रोकते हैं जब तक कि मांगें पूरी नहीं होती हैं; उत्पत्ति: हिंदी से "। सुबोध बनर्जी को *घेराव मंत्री* कहा जाता था।

यह सभी देखें
------------

* बंद
* Bossnapping
* बंद करना
* धरना

संदर्भ
------

1. ↑  West Bengal's Jyothi Basu - A political profile, Page 27
2. ↑  "Populist Governance". मूल से 18 अप्रैल 2009 को पुरालेखित. अभिगमन तिथि 15 अक्तूबर 2019.
3. ↑  "A defiant rebel". मूल से 6 जुलाई 2019 को पुरालेखित. अभिगमन तिथि 15 अक्तूबर 2019.
गलगंड
**गंडमाला** (Scrofula, गलगंड) रोग में मनुष्य के शरीर की लसीका ग्रंथियों, विशेषत: ग्रीवा की लसीका ग्रंथियों में दोष उत्पन्न हो जाता है। यक्ष्मा प्रकृति के बच्चों में यह रोग प्राय: अधिक होता है।

लक्षण
-----

इस रोग में लसीका ग्रंथियाँ बढ़ जाती हैं। रोगी को ज्वर आने लगता है और स्वास्थ्य शनै:-शनै: गिरता जाता है।

कारण
----

संतुलित तथा पुष्टिकारक भोजन का अभाव, अस्वस्थ तथा दूषित वातावरण में रहने तथा दूषित दूध के उपयोग से रोग की अवस्था उपस्थित हो सकती है। बच्चों में जब भी शरीर में रोग से लड़ने की क्षमता कम हो जाती है, गंडमाला होने की संभावना रहती है। यह रोग अधिकतर यक्ष्माजीवाणु के शोथ के कारण होता है। यदि उचित उपचार न किया जाए तो लसीका ग्रंथियाँ फोड़े का उग्र रूप धारण कर लेती हैं।

उपचार
-----

इस रोग का मुख्य उपचार स्वच्छ वायु का सेवन, प्रकाशयुक्त वातावरण में रहना तथा पुष्टकर भोजन है। यह केवल रोग का उपचार ही नहीं, वरन्‌ इससे रोग की रोकथाम भी की जा सकती है। स्ट्रेप्टोमाइसीन तथा अन्य औषधियों का जो यक्ष्मा में प्रयुक्त होती हैं। इस रोग में भी उपयोग करने से नाभ होता है।

बाहरी कड़ियाँ
-------------

* Werrett, Simon. "Healing the Nation’s Wounds: Royal Ritual and Experimental Philosophy in Restoration England." *History of Science* 38 (2000): 377-99.
* Scrofula from eMedicine medical article
* Scrofula[*मृत कड़ियाँ*] MedPix(r) Images
साधारण लघुगणक (common logarithm) की सारणी का एक भाग
**गणितीय सारणी**, गणित की किसी गणना में उपयोग में आने वाली सूची होती है जिसमें किसी चर (arguments) के अलग-अलग मानों के संगत एक या अधिक संख्याएं दी गयी होती हैं। ये संख्याएं किसी गणना (जैसे कोणों के ज्या फलन का मान) के परिणाम होती हैं। इनके उपयोग से गणना आसानी से और तेजी से हो जाती थी। किन्तु १९७० के दशक के बाद एलेक्ट्रॉनिक कैलकुलेटर के आने के बाद इनका प्रयोग बहुत ही कम और सीमित हो गया है।

पहाड़ा, गणितीय सारणी का सबसे सरल उदाहरण है। लघुगणकीय सारणी, त्रिकोणमित्तीय फलनों की सारणियाँ, गामा फलन की सारणियाँ आदि अन्य उदाहरण हैं।

इतिहास
------

गणित निदर्शनात्मक विज्ञान (demonstrative science) है। फलस्वरूप इसकी विस्तृत प्रयोज्यता के कारण बहुत पहले ही सारणीकृत मानों के कुलकों, अर्थात् गणितीय सारणियों, की आवश्यकता अनुभव की गई, जिससे संगणना कम करनी पड़े। इसका मुख्य श्रेय आर्थर केली (Arthur Cayley, 1881-1895) को मिला, जिसने विज्ञान के उत्कर्ष के लिए ब्रिटिश ऐसोसिएशन द्वारा सन 1873 में प्रकाशित, जेम्स डब्ल्यू. ए. ग्लेशर (Glaisher) द्वारा लिखित, गणितीय सारणियों पर विस्तृत विवरण के आधार पर इनका निर्माण किया। किंतु विज्ञान का उत्तरोत्तर विकास होने से उपुर्यक्त सारणी की उपादेयता क्रमश: कम होने लगी थी। अतएव सन् 1940 में अमरीका की राष्ट्रीय अनुसंधान समिति ने रेमंड सी. आर्चिबाल्ड (Archibald) की अध्यक्षता में संगणना की नई प्रणाली तथा नए साधनों की उदभावना की जिनसे सारणियाँ अधिक सूक्ष्म तथा उपयोगी हो सकें। समिति ने निम्नलिखित वर्गीकरण स्वीकार किया: 

(क) अंकगणितीय सारणियाँ, गणितीय स्थिरांक, 

(ख) घात, 

(ग) लघुगणक, 

(घ) वृत्तीय फलन, 

(ड) अतिपरवलयिक तथा घातीय फलन, 

(च) संख्यासिद्धांत, 

(छ) उच्चतर बीजगणित, 

(ज) समीकरणों के संख्यात्मक हल, 

(झ) परिमित अंतर, 

(ञ) श्रेणी संकलन, 

(ट) सांख्यिकी, 

(ठ) उच्चतर गणितीय फलन, 

(ड) समाकल, 

(ढ) ब्याज तथा निवेश, 

(ण) बीमा विज्ञान, 

(त) इंजिनीयरी, 

(थ) ज्योतिष, 

(द) भूगणित, 

(घ) भौतिकी, 

(न) रसायन, 

(प) नाविकविद्या और 

(फ) गणनायंत्र तथा यांत्रिक संगणना।

परिचय
-----

अधिकांश गणितीय सारणियाँ एक मानीय फलन f(x) के स्वतंत्र चर x के एक कुलक के लिये बनाई जाती हैं, यथा लघु य (log x), स्पर्शज्या य (tan x) इत्यादि। सारणी में अंकित संख्याएँ प्रविष्टियाँ तथा सारणीकृत मान कोणांक (argument) कहलाते हैं। इस प्रकार की सारणी (array) अर्थात x के कुलक के लिये f (x) के मान इकहरी प्रविष्टिसारणी कहलाती है।

इन्हें भी देखें
---------------

* पहाड़ा
* सारणी (सूचना)
* सत्य सारणी (Truth table)
* गणितीय उपकर्णिकाएँ (mathematical instruments)

बाहरी कड़ियाँ
-------------

* Mathematical Table Generator -- generates addition, subtraction, multiplication, division, exponentiation, and trigonometric tables using JavaScript.
* Handbook of mathematical, scientific, and engineering formulas, tables...

.
**कूका** एक सिख संप्रदाय है जिसे **नामधारी** भी कहते हैं। इस सम्प्रदाय की स्थापना रामसिंह ने की थी। उन दिनों सिख धर्म का जो प्रचलित रूप था वह रामसिंह को मान्य न था। गुरु नानक के समय जो धर्म का स्वरूप था उसे पुनः प्रतिष्ठित करने के निमित्त वे लोकप्रचलित सामाजिक एवं धार्मिक आचार विचार की कटु आलोचना करने लगे। धीरे-धीरे उनके विचारों से सहमत होनेवाले लोगों का एक सप्रंदाय बन गया।

इस धार्मिक संप्रदाय ने आगे चलकर एक क्रांतिकारी राष्ट्रीय दल का रूप धारण कर लिया। महाराष्ट्र के संत रामदास ने महाराष्ट्र में स्वतंत्रता के मंत्र फूँके थे, कुछ उसी तरह का कार्य रामसिंह ने भी किया और 1864 ई. में उन्होंने अपने अनुयायियों को ब्रिटिश सरकार से असहयोग करने का आदेश दिया। इस आदेश के फलस्वरूप इस संप्रदाय ने पंजाब में स्वतंत्र शासन स्थापित करने का प्रयास किया। तब सरकार ने इस पर कठोर प्रतिबंध लगा दिया। रामसिंह और उनके अनुयायियों ने गुप्त रूप से कार्य करना आरंभ किया। गुप्त रूप से शास्त्रास्त्र एकत्र करना और सैनिकों को ब्रिटिश सरकार के विरुद्ध उभारने का काम किया जाने लगा। इस प्रकार वे लोग पाँच वर्ष तक गुप्त रूप से कार्य करते रहे। 1872 ई. में एक जगह मुसलमानों ने गोवध करना चाहा। कूकापंथियों ने उसका विरोध किया। दोनों दलों के बीच गहरा संघर्ष हुआ। ब्रिटिश सरकार ने रामसिंह को गिरफ्तार कर ब्रह्मदेश (म्यानमार) भेज दिया जहाँ 1885 ई. में उनका निधन हुआ। इसके बाद कूकापंथ का विद्रोहात्मक रूप समाप्त हो गया किंतु धार्मिक संप्रदाय के रूप में पंजाब में आज भी लोहार, जाट आदि अनेक लोगों के बीच इसका महत्व बना हुआ है।

इन्हें भी देखें
---------------

* कूका विद्रोह
***गणकारिका***  पाशुपत दर्शन का एक महत्वपूर्ण मौजूदा ग्रन्थ है। यह एक पुस्तिका है जो पाशुपत दर्शन के गणों के लिये दर्शन के सिद्धांतों और मुख्य विशेषताओं का संक्षेप में वर्णन करता है।

रचेता
-----

*गणकारिका* के रचेता हरदत्ताचार्य थे जो ८७९ ईस्वी के आसपास रहते थे। लेकिन ये रचनाकारिता भी विवादित है। इस ग्रन्थ के रचना का श्रेय भासर्वग्न्य को भी दिया जाता है जो दसवीं शताब्दी के विद्वान थे। पर कई विशेषज्ञों का मानना है कि भासर्वग्न्य ने सिर्फ *रत्नटीका* को लिखा है जो *गणकारिका* की टीका है। *गणकारिका* का एकमात्र अनुवाद भारतविद और संस्कृत एवं बौद्ध साहित्य के विद्वान मिनोरु हारा के निबंध में पाया जाता है।

ग्रन्थ की सामग्री
-----------------

लकुलीश पाशुपत दर्शन के प्रमुख माने जाते है। *गणकारिका* को प्रारूप में लकुलीश के रचीत *पाशुपत सुत्र* से अधिक व्यवस्थित बताया गया है हालांकि यह बहुत छोटा है। *गणकारिका* नए विद्यार्थियों की शुरुआत के बारे में बताते वक्त सामग्री घटक, पुजा का समय, उचित अनुष्ठान, भगवान की छवि, और गुरू के बारे में जानकारी देता है। सामग्री घटकों मे दर्भ, राख, चंदन, फूल, धूप और मंत्रों का उल्लेख है। इसमें पुजा का समय सुबह का बताया है और उचित अनुष्ठान के लिये यह दूसरे ग्रन्थ *संस्कारकारिका* को संदर्भित करता है; जो खोया हुआ हैं।

सन्दर्भ
-------

1. ↑  टी.के. नारायणन (१९९२). *Nyāyasāra of Bhāsarvajña, a Critical Study*. मित्तल प्रकाशन. पपृ॰ ८-९. आई॰ऍस॰बी॰ऍन॰ 8170993911.
2. 1 2 3  चार्ल्स डिलार्ड कोलिन्स (१९८८). *The Iconography and Ritual of Siva at Elephanta: On Life, Illumination, and Being*. स्टेट यूनिवर्सिटी औफ न्यु यार्क प्रेस. पपृ॰ १२१, १३१-१३३. आई॰ऍस॰बी॰ऍन॰ 0887067735. मूल से 18 सितंबर 2017 को पुरालेखित. अभिगमन तिथि 14 सितंबर 2017.
**घूर्णीकशाभ** एककोशीय सुकेन्द्रक का एकवर्गी समूह है जो **घूर्णीकशाभ** संघ गठन करता है और इसे सामान्यतः शैवाल माना जाता है। घूर्णीकशाभ अधिकतर समुद्री प्लवक हैं, किन्तु वे मीठे पानी के आवासों में भी साधारण हैं। उनकी संख्या समुद्र की सतह के तापमान, लवणता और गहराई के साथ बदलती है। ये जीव मुख्यतः सामुद्रिक एवं प्रकाश संश्लेषक हैं, किन्तु इनमें से एक बड़ा अंश वास्तव में मिश्रपोषी है, प्रकाश संश्लेषण को शिकार के अन्तरहण (कोशिकाभक्षण) के साथ जोड़ता है।  

इनमें उपस्थित प्रमुख वर्णकों के आधार पीले, हरे भूरे नीले अथवा लाल दिखते हैं। इनकी कोशिका भित्ति के बाह्य सतह पर सेलुलोस की कड़ी पट्टिकाएँ होती हैं। अधिकतर घूर्णीकशाभ में दो कशाभिकाएँ होते हैं, जिसमें एक लम्बवत् तथा दूसरा अनुप्रस्थ रूप से भित्ति पट्टिकाओं के बीच की खांच में उपस्थित होता है। प्रायः लाल घूर्णीकशाभ (उदाहरण: गॉन्यौलाक्स) की संख्या में विस्फोट होता है, जिससे समुद्र का जल लाल (लाल तरंगें) दिखने लगता है। इतनी बड़ी संख्या के जीव से निकले जीव विष के कारण मछली एवं अन्य समुद्री जीव मर जाते हैं।

सन्दर्भ
-------

1. ↑  Fensome RA, Taylor RJ, Norris G, Sarjeant WA, Wharton DI, Williams GL (1993). *A classification of living and fossil dinoflagellates*. Micropaleontology Special Publication. **7**. Hanover PA: Sheridan Press. OCLC 263894965.
2. ↑  Stoecker, D. K. (1999). "Mixotrophy among Dinoflagellates". *The Journal of Eukaryotic Microbiology*. **46** (4): 397–401. डीओआइ:10.1111/j.1550-7408.1999.tb04619.x.
3. ↑  Esser, Karl; Lüttge, Ulrich; Beyschlag, Wolfram; Murata, Jin (2012-12-06). *Progress in Botany: Genetics Physiology Systematics Ecology*. आई॰ऍस॰बी॰ऍन॰ 978-3-6421-8819-0. मूल से 2022-01-28 को पुरालेखित. अभिगमन तिथि 2020-10-22.
साँचा:पैराफ्रेज़िंग

**गंभरी देवी** (1922 - 8 जनवरी 2013) बिलासपुर जिले, हिमाचल प्रदेश की प्रसिद्ध लोक गायिका और नर्तकी हैं।  उन्हें हिमाचल प्रदेश की लोक संस्कृति में उनके योगदान के लिए जाना जाता हैं। 2011 में रवींद्रनाथ टैगोर की 150वीं जयंती के अवसर पर उन्हें नृत्य और नाटक में उनके योगदान के लिए संगीत नाटक अकादमी द्वारा टैगोर अकादमी पुरस्कार से सम्मानित किया गया। 2001 में उन्हें हिमाचल अकादमी ऑफ़ आर्ट्स से पुरस्कार मिला। 8 जनवरी 2013 को 91 वर्ष की आयु में उनकी मृत्यु हो गई।

जीवन के अनुभव
-------------

उनका जन्म 1922 में हिमाचल प्रदेश के बिलासपुर जिले के बंदला गाँव में हुआ था। उन्होंने 8 साल की उम्र से ही प्रस्तुति देना शुरु कर दिया था। उनकी शादी कम उम्र में ही हो गई थी। विवाह होने के बाद भी उन्होंने अपनी प्रस्तुति जारी रखी।

उनके जीवन
---------

उनकी प्रतिभा ऐसी थी कि समाज धीरे-धीरे उनके सामाजिक कलंक को भूल गया और उन्हें विभिन्न अवसरों पर प्रदर्शन करने के लिए आमंत्रित करने लगा। वह अंततः इतनी लोकप्रिय हो गईं कि कोई भी समारोह उनके प्रदर्शन के बिना पूरा नहीं हो सकता था। ऐसा उनका प्रभाव था कि उन्हें रोमांस की मूर्ति के रूप में देखा जाने लगा। लोग उनके प्रदर्शन के लिए दूर के स्थानों से इकट्ठा होने लगे और उस इलाके में उनके प्रदर्शन और उपस्थिति के बिना विवाह समारोहों होने की कल्पना भी नहीं की जा सकती थी। 

उनके साथ एक ड्रमर और एक पहलवान (पिस्तु उर्फ ​​बसंता पहलवान) भी थे जो देवी के साथ एक किंवदंती बन गए थे। इस जोड़े ने कभी कानूनी रूप से शादी नहीं की और उन्हें रूढ़िवादी समाज से बहुत दुश्मनी का सामना करना पड़ा। समाज उनके प्रदर्शन का आनंद ले सकते थे लेकिन उनके उदार व्यवहार को स्वीकार नहीं कर सकते थे। गंभरी ने बाद में अपने प्रेम का त्याग कर दिया और स्वयं गंभरी के अनुरोध पर बसंता पहलवान ने बाद में दूसरी महिला से शादी कर ली। उन्होंने अपनी बढ़ती उम्र तक प्रदर्शन करना जारी रखा। हालांकि वह स्वस्थ महसूस नहीं कर रहीं थी और जीवन के आखिरी महीनों में अपने स्वास्थ्य के मुद्दों के कारण उन्होंने प्रदर्शन करना बंद कर दिया।

पुरस्कार
--------

उन्हें 2011 में संगीत नाटक अकादमी द्वारा टैगोर अकादमी पुरस्कार मिला।

2001 में हिमाचल कला अकादमी से उपलब्धि पुरस्कार।

सन्दर्भ
-------

1. ↑  "London Olympics silver medallist Vijay Kumar conferred Rs 1 crore and Himachal Gaurav Award". Economic Times. 15 Aug 2012. मूल से 5 मार्च 2016 को पुरालेखित. अभिगमन तिथि 2014-08-02.
2. ↑  "Sangeet Natak Akademi Ratna and Akademi Puraskar". Sangeet Natak Akademi. 2011. मूल से 7 जुलाई 2014 को पुरालेखित. अभिगमन तिथि 2 अगस्त 2014. .. a one-time honour of Tagore Samman to be awarded to 100 persons of the age of 75 years and above who have made significant contribution in the field of performing arts.
3. ↑  "List of recipients of Tagore Akademi Puraskar" (PDF). Press Information Bureau, Government of India. मूल से 4 मार्च 2016 को पुरालेखित (PDF). अभिगमन तिथि 2014-08-02.
4. ↑  "Folk singer Gambhari Devi passes away , लोक गायिका गंभरी देवी का निधन" (Hindi में). Amar Ujala. 9 January 2013. मूल से 4 मार्च 2016 को पुरालेखित. अभिगमन तिथि 2014-08-02.सीएस1 रखरखाव: नामालूम भाषा (link)

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***गंभरी देवी*** से सम्बन्धित मीडिया है।  |
विभिन्न प्रकार के रोजिन
**गंधराल** या **रोज़िन** (rosin), रेजिन का एक ठोस रूप है। रोज़िन और रेज़िन एक पदार्थ नहीं हैं। ये दोनों भिन्न भिन्न पदार्थ है। चीड़ और कुछ अन्य वृक्षों से एक स्राव ओलियो रोज़िन (oleo-resin) प्राप्त होता है। इसमें रोज़िन के साथ साथ तारपीन का तेल रहता है। इसके आसवन से तारपीन का तेल आसुत हो निकल जाता है और असवनपात्र में जो अवशिष्ट अंश रह जाता है, वही गंधराल है। रोज़िन बड़े महत्व की व्यापारिक वस्तु है। कई प्रकार के रोज़िन बाजारों में बिकते हैं। उनके रंग, स्वच्छता, साबुनीकरण मान और मृदुभवन बिंदु एक से नहीं होते। रोजिन, अर्ध-पारदर्शी होता है। इसका रंग पीला से लेकर काला तक कुछ भी हो सकता है। सामान्य ताप पर यह भंगुर (ब्रिटल) है। रोजिन में मुख्यतः विभिन्न प्रकार के गंधराल अम्ल (विशेषतः अबीटिक अम्ल / abietic acid) होते हैं।

उपयोग
-----

तारपीन तेल के निर्माण में सह-उत्पाद के रूप में रोज़िन प्राप्त होता है। इसका सर्वाधिक उपयोग (लगभग २८ प्रतिशत) कागज के निर्माण में सज्जीकरण के लिए होता है। इसके बाद इसका उपयोग साबुन बनाने (१७ प्रतिशत), पेंट, वार्निश और प्रलाक्षारस (१७.२ प्रतिशत) बनाने, रसायनक और भेषज (९.० प्रतिशत), १६ प्रतिशत संश्लिष्ट रेजिन तैयार करने और १३ प्रतिशत अन्य कामों में होता है। कोबाल्ट और मैंगनीज़ के साथ इसका शोषक (dier) बनता है, जिसका उपयोग पेंट में होता है। कृमि और सूक्ष्माणु विनाशक ओषधियों में और चिपकने के गुण के कारण सीमेंट, लिनोलियम और मोहर लगाने के चपड़े में रोज़िन काम आता है। इस के एस्टर बड़े उपयोगी सिद्ध हुए हैं। मेथिल एस्टर और एथिल एस्टर सुघट्यकारी रूप में और सहविलायक में काम आते हैं। इसका ग्लिसरील एस्टर 'एस्टर गोंद' के नाम से विख्यात है और जलप्रतिरोधक वार्निश बनाने में तुंग तेल के साथ प्रयुक्त होता है। संश्लिष्ट रेज़िन और नाइट्रोसैलूलोज़ के लेप चढ़ाने में भी एस्टर गोंद काम आता है।

रोज़िन तेल
----------

रोज़िन के भंजक आसवन से रोज़िन तेल प्राप्त होता है। इसका क्वथनांक ऊँचा और अणुभार भारी होता है। मुद्रण स्याही और वार्निश में यह बड़ा उपयोगी सिद्ध हुआ है। रोज़िन तेल से मिलता जुलता चीड़ का तेल होता है। चीड़ का तेल काठ में नहीं रहता, वरन् काठ के भंजक आसवन से बनता है। इसके प्रभाजक आसवन से ऐल्फा टरपिनियोल, फेंचील ऐल्कोहॉल, बोर्नियोल और ऐनिथोल प्राप्त हुए हैं। अनेक उद्योगधंधों में इसका उपयोग होता है, जैसे उत्प्लावन विधि से अयस्कों के परिष्कार में, विलायक के रूप में रबर व्यवसाय में, अभिघर्षण (scouring) द्वारा वस्त्र की सफाई करने में और निस्संक्रामक तथा गंधहर औषधियों के निर्माण में।
रूस ने ईकेएस (टुंड्रा) प्रणाली के पहले उपग्रह **कॉसमॉस 2510** का सफलतापूर्वक प्रक्षेपण किया है।

परिचय
-----

रूस ने अपनी नवीनतम पूर्व चेतावनी प्रणाली के पहले उपग्रह एकीकृत अंतरिक्ष प्रणाली (ईकेएस) का सफलतापूर्वक प्रक्षेपण किया। इस उपग्रह को आधिकारिक तौर पर कॉसमॉस 2510 (टुंड्रा 11एल) नाम दिया गया। 

इस नई पीढ़ी के उपग्रह का मॉस्को की क्षमता को बहाल हेतु निर्माण अंतरिक्ष में विश्व भर की मिसाइल प्रक्षेपण की पहचान करने और ट्रैक का पता लगाने के लिए गया। इस उपग्रह को उत्तरी रूस में स्थित प्लेस्तेक कॉस्मोड्रोम (Plesetsk Cosmodrome) की साइट 43/4 से सोयुज-2.1बी रॉकेट द्वारा प्रक्षेपित किया गया। 

कॉसमॉस 2510 को रूस एयरोस्पेस रक्षा बलों के उप कमांडर अलेक्जेंडर गोलोव्को की निगरानी में प्रक्षेपित किया गया।

टुंड्रा 11एल उपग्रह की मुख्य विशेषताएं
--------------------------------------

* रूस के अंतरिक्ष यान और अंतरिक्ष स्टेशन के उपकरणों के निर्माता आरकेके एनर्जिया ने टुंड्रा अंतरिक्ष यान का निर्माण किया।

* इस उपग्रह को रूस एयरोस्पेस रक्षा बलों द्वारा संचालित किया जाएगा।

* उपग्रह को दीर्घ वृत्ताकार भू-समकालिक कक्षा में स्थापित कर दिया गया, जिसे टुंड्रा कक्षा कहा गया।

* यह उपग्रह समुद्र और इसके साथ ही अमेरिकी क्षेत्र से लांच की गई मिसाइलों का पता लगाने में सक्षम होगा।

ईकेएस क्या है
-------------

* ईकेएस (एकीकृत अंतरिक्ष सिस्टम) ओको कार्यक्रम के यूएस-केएमओ और यूएस-के उपग्रहों का एक प्रतिस्थापन है।

* ये बाह्य अंतरिक्ष से प्रक्षेपित बैलिस्टिक मिसाइलों की पहचान करने में सक्षम हैं और पूर्व चेतावनी रडार वोरोनिश के समान है।

* रूस द्वारा वर्ष 2020 तक छह टुंड्रा उपग्रहों के लांच करने की योजना हैं।

* अगला टुंड्रा मिशन वर्ष 2016 में लांच किया जाना है।

सन्दर्भ
-------

*
**खोरात पठार**, जो **कोरात पठार** भी कहलाता है, पूर्वोत्तरी थाईलैण्ड के ईसान क्षेत्र में एक पठार है। इसका नाम नखोन रात्चासीमा के नाम के संक्षिप्तिकरण से बना है।

भूगोल
-----

पठार की औसत ऊँचाई २०० मीटर और क्षेत्रफल विस्तार १,५५,००० वर्ग किमी है। इसके बीच से निकलने वाली फू फान पहाड़ियाँ इसे दो भागों में बाँटती हैं: उत्तर में सखोन नखोन द्रोणी और दक्षिणी खोरात द्रोणी। पठार मे दक्षिणपूर्वी तरफ़ ढलान है और मुन नदी और ची नदी इसी दिशा में बहती हैं - यह दोनों मीकांग नदी में जल ले जाने वाली उपनदियाँ हैं। मीकांग पठार की पूर्वोत्तरी सीमा निर्धारित करती है। पश्चिम में फेत्चबून पहाड़ियाँ और दोंग फया येन पहाड़ियाँ तथा दक्षिणपश्चिम में दांग्रेक पहाड़ियाँ पठार को मध्य थाईलैण्ड से अलग करती हैं। इन सब बाधाओं के कारण पठार अन्य क्षेत्रों से अलग रहा है और यहाँ एक स्थानीय संस्कृति पनपी है। इन सब पहाड़ियों से वर्षा गिरने में भी रुकावट होती है और इस क्षेत्र में थाईलैण्ड के अन्य भागों की तुलना में अधिक शुष्कता है जिस कारणवश यहाँ चावल उगाने में भी कठिनाई होती है।

इन्हें भी देखें
---------------

* ईसान
* नखोन रात्चासीमा प्रान्त

सन्दर्भ
-------

1. ↑  Bunopas, Sangad; Vella, Paul (17–24 November 1992). "Geotectonics and Geologic Evolution of Thailand" (PDF). Bangkok: National Conference on Geologic Resources of Thailand: 224. मूल (PDF) से 20 अगस्त 2011 को पुरालेखित. अभिगमन तिथि 4 मई 2016. ...latest Pleistocene early to the Recent regional uplifting must have occurred. Cite journal requires `|journal=` (मदद)
ताजिकिस्तान के अइनी ज़िले में ज़रफ़शान नदी का एक नज़ारा
ज़रफ़शान नदी के मार्ग का नक़्शा
**ज़रफ़शान नदी** (ताजिकी: Дарёи Зарафшон, दरिया-ए-ज़रफ़शान; अंग्रेज़ी: Zeravshan River, ज़ेरवशान रिवर) मध्य एशिया की एक नदी है।

यह ताजिकिस्तान में पामीर पर्वतमाला में शुरू होती है और ३०० किमी पश्चिम की और ताजिकिस्तान के अन्दर ही बहती है। ताजिकिस्तान के पंजाकॅन्त (Панҷакент) शहर से गुज़रती हुई फिर यह उज़बेकिस्तान में दाख़िल होती है और उत्तर-पश्चिम की तरफ़ बहती है। फिर यह समरक़न्द की प्रसिद्ध नगरी के पास से निकलती है, जो पूरी तरह इस नदी द्वारा बनाए गए नख़लिस्तान (ओएसिस) पर निर्भर है (बिना इस नदी के यह एक मरूभूमी होता)। समरक़न्द से आगे चलकर उज़बेकिस्तान के नवोइ (Навоий) और बुख़ारा के शहरों से गुज़रकर क़ाराकुल शहर पहुँचती है और फिर आगे के रेगिस्तान की रेतों में ओझल हो जाती है। किसी ज़माने में यह और भी आगे चलकर अपने पानी को आमू दरिया में मिला देती थी, लेकिन वर्तमान में उस तक पहुँचने से पहले ही रेगिस्तान इसे सोख लेता है। इस बदलाव का मुख्य कारण यह है कि ज़रफ़शान का बहुत सा पानी अब सिंचाई के लिए खींच लिया जाता है जिस से इसके आगे के हिस्से में पानी का बहाव बहुत ही कम हो चुका है।

नाम की उत्पत्ति और रेत में सोने की मौजूदगी
------------------------------------------

फ़ारसी में "ज़रफ़शान" (زر افشان‎) का मतलब "सोने की फुहार वाली" है। इसका नाम यह इसलिए पड़ा क्योंकि इसके ऊपरी हिस्से में रेत में कुछ सोने के कण मिलते हैं। इसके दोनों शब्दों ("ज़र" और "अफ़शान") का वर्णन इस प्रकार है -

* "ज़र" का अर्थ फ़ारसी में "सोना" है और यही शब्द संस्कृत में "हर" के रूप में आया। ध्यान दें कि क्योंकि फ़ारसी और संस्कृत दोनों हिंद-ईरानी भाषा परिवार की बहनें हैं इसलिए इनके शब्द अक्सर एक जैसे सजातीय शब्द हुआ करते हैं। "हर" और "ज़र" दोनों का अर्थ कभी "पीला या सोने के रंग जैसा" हुआ करता था। समय के साथ फ़ारसी में "ज़र" का अर्थ "सोना" और "ज़र्द" का अर्थ "पीला रंग" पड़ गया, जबकि संस्कृत में "हर"/"हरि" का अर्थ "पीला-हरा" और फिर केवल "हरा" पड़ गया।
* "अफ़शान" का अर्थ "बिखेरने वाला" या "फुहार देने वाला" होता है। जैसे किसी बहुत सुन्दर नज़ारे को "हुस्न अफ़शान" कहा जाता है। हिंदी-उर्दू में इसका अधिक प्रयोगित रूप "अफ़शाँ" है।

उच्चारण सहायता
--------------

ध्यान दीजिये की "बुख़ारा" जैसे शब्दों में 'ख़' की ध्वनि का उच्चारण 'ख' से थोड़ा भिन्न है।

इन्हें भी देखें
---------------

* पामीर पर्वतमाला
* ताजिकिस्तान
* समरक़न्द
* बुख़ारा

सन्दर्भ
-------

1. ↑  R. Lal. "Climate change and terrestrial carbon sequestration in Central Asia". Psychology Press, 2007. आई॰ऍस॰बी॰ऍन॰ 9780415422352. *... Zarafshan River once contributed its waters to Aral Sea, but in last decades due to intensive irrigated agricultural ...*
2. ↑  "Mother India: monthly review of culture, Volume 28". Sri Aurobindo Ashram, 1976. *... In Sanskrit the cognate harita later comes to mean 'yellow' or 'yellowish green', whereas in Persian its correlative zar-d settles down firmly in the sense of 'yellow' ...*
मेजर जनरल (सेवानिवृत्त) जी डी बक्शी
**मेजर जनरल (डॉ.) गगनदीप बक्शी** (सेना पदक, विशिष्ट सेवा पदक) भारतीय सेना के एक सेवानिवृत अधिकारी एवं लेखक हैं। वे 'जी डी बक्शी' नाम से प्रसिद्ध हैं। वे जम्मू एवं कश्मीर राइफल्स में थे। उन्हे कारगिल युद्ध में एक बटालियन का नायकत्व (कमाण्ड) करने के लिए विशिष्ट सेवा पदक से सम्मानित किया गया। उन्होंने अंग्रेजी भाषा में *बोस: एन इंडियन समुराई ए मिलेट्री एसेस्मेंट नेताजी एंड द आई एन ए* (BOSE: AN INDIAN SAMURAI (A Military Assessment of Netaji and the INA) नामक पुस्तक भी लिखी है। 
सरस्वती सभ्यता पुस्तक लिखकर इन्होंने भारत के प्राचीनतम सभ्यता होने को सिद्ध किया है।
बाद में उन्होंने जम्मू और कश्मीर के राजौरी-पुंछ जिलों में उग्रवाद विरोधी अभियानों के दौरान रोमियो फोर्स (कुलीन राष्ट्रीय राइफल्स का हिस्सा) की कमान संभाली और इस क्षेत्र में सशस्त्र उग्रवाद को दबाने में सफल रहे। उन्होंने सैन्य संचालन महानिदेशालय में दो कार्यकालों की सेवा की है और वह मुख्यालय उत्तरी कमान (भारत) में पहले बीजीएस (आईडब्ल्यू) थे, जहां उन्होंने सूचना युद्ध और मनोवैज्ञानिक संचालन से निपटा था। सेना और रक्षा से संबंधित विषयों पर विचार प्रदान करने के लिए उन्हें अक्सर भारत भर के समाचार चैनलों पर बुलाया जाता है।

प्रारंभिक जीवन और शिक्षा
------------------------

बख्शी का जन्म जबलपुर, मध्य प्रदेश में हुआ था। उन्होंने सेंट एलॉयसियस सीनियर सेकेंडरी स्कूल, जबलपुर और मद्रास विश्वविद्यालय में शिक्षा प्राप्त की।

सन्दर्भ
-------

1. ↑  Bakshi, G.D. (2016). *Bose: An Indian Samurai : Netaji and the INA : a Military Assessment* (अंग्रेज़ी में). KW Publishers Pvt Limited. आई॰ऍस॰बी॰ऍन॰ 978-93-83649-92-1. अभिगमन तिथि २९ जनवरी. `|accessdate=` में तिथि प्राचल का मान जाँचें (मदद)
2. ↑  "Promotion System in the Army: Dealing with Peacetime Atrophy | Manohar Parrikar Institute for Defence Studies and Analyses". *idsa.in*. अभिगमन तिथि 2021-09-28.
3. ↑  "कौन हैं जीडी बख्शी, जिन्होंने बीच डिबेट पैनलिस्ट को दे दी थी मां की गाली, जानिए". *Jansatta*. अभिगमन तिथि 2021-09-29.
दो टोक्सोप्लास्मा गोंडाए (Toxoplasma gondii)। यह प्रोटोज़ोआ एक अविकल्पी कोशिकान्तरिक परजीवी जाति है।
**कोशिकान्तरिक परजीवी** (Intracellular parasite) ऐसे परजीवी को कहते हैं जो अपने परपोषी (host) की कोशिकाओं के भीतर बढ़ने और प्रजनन करने की क्षमता रखता हो। कई ऐसे परजीवी रोगजनक भी होते हैं, मसलन मलेरिया करने वाला प्लास्मोडियम।

विकल्पी
-------

विकल्पी कोशिकान्तरिक परजीवी (Facultative intracellular parasites) वे होते हैं जो किसी परपोषी जीव की कोशिकाओं के भीतर या बाहर के पर्यावरण दोनों में रह सकते हैं। इसका उदाहरण यरसिनिया वंश के कुछ बैक्टीरिया हैं।

अविकल्पी
--------

अविकल्पी कोशिकान्तरिक परजीवी (Obligate intracellular parasites) वे होते हैं जो किसी परपोषी जीव की कोशिकाओं के भीतर ही रह सकते हैं और यह कोशिकीय संसाधनों पर पूरी तरह निर्भर हैं। इसका उदाहरण क्लामिडिया वंश के बैक्टीरिया हैं।

इन्हें भी देखें
---------------

* परजीविता
* कोशिका

सन्दर्भ
-------

1. ↑  Dramsi, Shaynoor; Cossart, Pascale (2002-03-18). "Listeriolysin O". The Journal of Cell Biology. 156 (6): 943–946. doi:10.1083/jcb.200202121. ISSN 0021-9525. PMC 2173465 Freely accessible. PMID 11901162.
2. ↑  Jantsch, J.; Chikkaballi, D.; Hensel, M. (2011). "Cellular aspects of immunity to intracellular Salmonella enterica". Immunological Reviews. 240 (1): 185–195. doi:10.1111/j.1600-065X.2010.00981.x. PMID 21349094.
3. ↑  Kelly, B. G.; Wall, D. M.; Boland, C. A.; Meijer, W. G. (2002). "Isocitrate lyase of the facultative intracellular pathogen Rhodococcus equi". Microbiology. 148 (Pt 3): 793–798. doi:10.1099/00221287-148-3-793. PMID 11882714.
क्लिमेंट रिचर्ड एटली
**क्लिमेण्ट रिचर्ड एट्ली** (Richard Clement Attlee ; १८८३ - १९६७) ब्रिटिश राजनीतिज्ञ, लेबर पार्टी के नेता (१९३५ से १९५५ तक), तथा १९४५ से १९५१ तक युनाइटेड किंगडम के प्रधानमंत्री थे। उनके ही प्रधानमंत्रित्वकाल में भारत को स्वतंत्रता मिली। उनके काल में ही यूके कल्याणकारी राज्य (वेल्फेयर स्टेट) बना जिसके अन्तर्गत अन्य बातों के अलावा वहाँ निःशुल्क सार्वजनिक स्वास्थ्य-सेवा आरम्भ हुई। वे यूके के सर्वोत्तम प्रधानमंत्री माने जाते हैं तथा वहाँ के सबसे लोकप्रिय प्रधानमंत्रियों में उनकी गिनती होती है।

परिचय
-----

उनका जन्म ३ जनवरी, १८८३ को लन्दन के पुतनी (Putney) में हुआ था। उनके पिता एक धनवान वकील थे।१९०५ में उन्होंने आक्सफोर्ड विश्वविद्यालय से बैरिस्ट्री पास की किन्तु वकालत की जगह वह सामाजिक कार्य करने लगे। दो साल बाद वह समाजवादी हो गए और 'इंडेपेंडेंट लेबर पार्टी' के सदस्य बन गए। पहले महायुद्ध में उन्होंने फ्रांस और निकट पूर्व के देशों में मेजर की हैसियत से लड़ाइयाँ लड़ीं। १९२२ में एटली पार्लियामेंट के सदस्य चुने गए और जब १९३१ में मजदूर दल (लेबर पार्टी) की सरकार बनी तब वह युद्ध के लिए उपसचिव नियुक्त हुए। १९३१ के चुनाव के बाद वह मजदूर दल के पहले उपनेता, फिर नेता, चुने गए। द्वितीय विश्वयुद्ध के समय चर्चिल के मंत्रिमंडल में भी वह मंत्री थे और चर्चिल के बाद वह स्वयं इंग्लैंड के प्रधान मंत्री हुए। १९४५ में भारत को पहले औपनिवेशिक फिर १९४७ में पूर्ण स्वराज्य उन्हीं के तत्वावधान में मिला। १९५० में वह फिर नए चुनाव के बाद प्रधानमंत्री हुए। उस चुनाव में उदार और अनुदार दलों (कञर्वेटिव पार्टी) के ऊपर मजदूर दल का बस थोड़ा ही बहुमत था। कुछ काल बाद जब मजदूर दल का मंत्रिमंडल हटा तब मेजर एटली भी सरकार से अलग हो गए। सन् १९६७ ई. में इनकी मृत्यु हो गई।

इन्हें भी देखें
---------------

* ब्रिटेन के प्रधान मन्त्री
**कृति फौजदार** का बचपन बिहार के एक प्राचीन गांव वैशाली, में बीता जो कि जैन धर्म की जन्मभूमि और बुद्ध की कर्म भूमि है। पांचवीं कक्षा तक उन्होंने शिक्षा दो स्कूलों से प्राप्त की, जिसमें एक निजी था, क्योंकि वहां शिक्षा की दर सबसे अच्छा था और दूसरा सरकारी स्कूल था, क्योंकि निजी स्कूल को कहीं से भी मान्यता प्राप्त नहीं थे। पांचवीं कक्षा के बाद आगे की शिक्षा उन्होंने मध्य प्रदेश से अपनी मसी के पास रह कर करी। आजकल वे कर्नाटक के शहर हसन में मौजूद इसरो में 2013 से बतौर कंप्यूटर वैज्ञानिक काम करती हैं। वे संस्था में मौजूद मास्टर कंट्रोल फैसिलिटी (एमसीएफ) में काम करती हैं जिस पर भू-स्थित उप्ग्रिहों जैसे- इनसेट (INSATs), जीसेट (GSATs) और आईआरऐनएसएस (IRNSSs) के पर्यवेक्षण का उपक्रम है। भू-स्थित उपग्रह जमीन से 36000 किमी ऊपर पृथ्वी की परिक्रमा करते हैं। यह उपग्रह पृथ्वी के साथ समकाल में चलते हैं और स्थिर लगते हैं और लंबे समय से स्थिरता बनाए रखने के कारण मौसम और संचार के लिए बहुत अमूल्य साबित होते हैं। मंगल परियोजना में कृति और बाकि  मास्टर कंट्रोल सुविधा टीम ने यह सुनिश्चित करना था कि उपग्रह स्वस्थ  रहे और उस पर सूर्य और चंद्रमा ग्रुत्वकर्षण का कोई बुरा प्रभाव न हो।

सन्दर्भ
-------

1. ↑  "कंप्यूटर विज्ञानी जो उपग्रहों पर नज़र रखते हैं" Archived 2017-03-08 at the Wayback Machine.  Archived 2017-03-08 at the Wayback Machine.
2. ↑  "कृति इसरो". मूल से 9 अगस्त 2017 को पुरालेखित. अभिगमन तिथि 7 मार्च 2017.
**क्लीशे** या **घिसा-पिटा** या **पिष्टोक्ति** एक ऐसा वाक्य, विचार, या कला का तत्त्व होता है जो बहुत अधिक प्रयोग होने की वजह से अपना मूल अर्थ खो चूका हुआ। अक्सर यह ऐसी चीजें होती हैं जो आरम्भ में बहुत अर्थपूर्ण, नवीन या नाज़ुक समझी जाती हों।

उदहारण के लिए एक प्रेमी का अपनी प्रेमिका से कहना के "मै तुम्हारे लिए तारे तोड़ लाऊँगा" किसी ज़माने में बहुत अर्थ रखता था लेकिन अब एक क्लिशे बनकर अर्थहीन हो चुका है। इसी तरह भारतीय राजनीति में "हमारा उद्देश्य ग़रीबों की मदद करना है" एक घिसा-पिटा नारा बन चुका है। कला में ऐसे तत्वों का इस्तेमाल करना नौसिखिये या मध्यम-स्तरीय होने की निशानी माना जाता है। यह ज़रूरी नहीं है के क्लिशे का प्रयोग हमेशा झूँठ या धूर्तता दिखलाता है - यह सच्चाई और इमानदारी से भी प्रयोग हो सकता है। लेकिन सुनने या देखने वाले के लिए घिसी-पिटी चीज़ में आश्चर्य या भावुकता नहीं उत्पन्न होती। उदाहरण के लिए किसी फ़िल्म में "मैं तुम्हारे बच्चे की माँ बनने वाली हूँ" का वाक्य सच्चाई से भी कहा जाए तो भी उपहास का विषय बन चुका है।

शब्द की उत्पत्ति
----------------

"घिसे-पिटे" को अंग्रेज़ी में "क्लीशे" (cliché) कहा जाता है, जो फ़्रांसिसी से लिया गया शब्द है। लेकिन माना जाता है के यह शब्द मूलतः किसी भी भाषा का नहीं है। जब काग़ज़ पर प्रेस की छपाई नयी-नयी आरम्भ हुई थी तो एक प्लेट पर मुद्राक्षरों (लोहे के अक्षरों) को एक-एक कर के जोड़ने से वाक्य बनाए जाते थे जिनसे फिर हज़ारों पन्नों पर छपाई की जाती थी। लोहे के अक्षरों से ऐसे वाक्यों को बनाने में "क्लिशे" से मिलती-जुलती आवाज़ आती थी। इस वजह से कला और साहित्य की दुनिया में जो चीज़ हज़ारों बार थोक में प्रयोग हो उसे 'क्लिशे' कहा जाने लगा।

ध्यान रहे के व्याकरण के नज़रिए से "घिसा-पिटा" एक विशेषण है और संज्ञा कभी नहीं होता (यानि "यह वाक्य एक घिसा-पिटा है" ग़लत प्रयोग होगा और "यह वाक्य एक घिसा-पिटा वाक्य है" सही प्रयोग होगा)। इसके विपरीत "क्लिशे" एक विशेषण भी हो सकता है और एक संज्ञा भी। "यह वाक्य एक क्लिशे है" सही प्रयोग है। "यह वाक्य एक क्लिशे वाक्य है" भी सही है।

इन्हें भी देखें
---------------

* मुद्राक्षर

सन्दर्भ
-------

1. ↑  The Economy of Ulysses: Making Both Ends MeetIrish Studies, Mark Osteen, pp. 362, Syracuse University Press, 1995, ISBN 978-0-8156-2661-9, *... Originally a printing term like its semantic kin stereotype, cliche was an onomatopoeic word coined to mimic the sound of a new style of mechanical printing that used a solid plate or type-metal cast taken from a form, rather than the form itself ...*
**कोविड-19 महामारी में अन्य संक्रमण** मुख्य रूप से कोविड-19 से ठीक होने वाले मरीजों में देखने को मिल रही है। इन संक्रमणों में म्यूकोर्मिकोसिस और कैंडिडा से होने वाले संक्रमण भी शामिल हैं। इन संक्रमणों का सीधे तौर पर कोविड-19 से लेना देना नहीं है। लेकिन वायरस से लड़ने के बाद और स्टेरॉयड के अधिक इस्तेमाल से शरीर का इम्यून सिस्टम काफी कमज़ोर हो जाता है और आसपास की संक्रमण फैलाने वाले बीमारियों को अपना संक्रामण फैलाने का मौका दे देता है।

इस महामारी के दौरान भी ऐसे कई मामले सामने आए हैं, जिसमें लोग ऐसे संक्रमण से भी ग्रसित हो रहे हैं, जिसमें केवल कुछ कमजोर इम्यूनिटी वाले लोग ही संक्रमित हो रहे थे। यह संक्रमण लोगों से लोगों को नहीं होता है, अर्थात यह कोरोना की तरह फैलने वाली बीमारी नहीं है। लेकिन ये देखने को मिला है कि यह कोरोना से ठीक होने वाले मरीजों, जिसमें खास कर मधुमेह से ग्रस्त लोगों में सबसे अधिक देखने को मिला है।

मामले
-----

### म्यूकोर्मिकोसिस

म्यूकोर्मिकोसिस एक तरह का फंगल संक्रमण है, जो हमेशा से ही मानव के आसपास सड़े गले फल-सब्जियों या खाद में पाया जाता है। यह आमतौर पर मनुष्यों को संक्रमित नहीं करता है। यदि इससे कोई मनुष्य संक्रमित भी हो जाता है तो इम्यून सिस्टम उसे संक्रमण फैलाने से पूर्व ही नष्ट कर देता है। हालांकि कोविड-19 महामारी में ये देखने को मिला कि कई लोग जो ठीक हो रहे हैं, वे इस संक्रमण का शिकार हो रहे हैं। ऐसे मामलों में सबसे अधिक मामले मधुमेह रोगियों के सामने आए हैं। इसके अलावा कोविड के इलाज में स्टेरॉयड का जरूरत से ज्यादा उपयोग को भी एक कारण माना गया है, जिसके कारण इम्यून सिस्टम काफी कमजोर हो जाता है और इस काबिल नहीं होता कि वो किसी नए संक्रमण को नष्ट कर सके।

पहले कुछ म्यूकोर्मिकोसिस के मामलों में काला फफूंद देखने को मिला था। हालांकि इसके बाद सफ़ेद रंग के फफूंद का मामला भी सामने आ गया और इसी के साथ साथ कई मरीजों को दोनों तरह के फफूंद से ग्रस्त होने का भी मामला सामने आ चुका है। नए मामले में अजमेर के एक 40 वर्षीय शिक्षक को कोविड के इलाज से छुट्टी मिलने के बाद काला फंगस के लक्षण दिखने लगे, जिसके पश्चात उन्हें जांच के लिए अस्पताल लाया गया था। जांच में पता चला कि वे काला और सफ़ेद, दोनों तरह से फफूंद से संक्रमित हैं। डॉक्टरों के अनुसार यह इस तरह का पहला मामला है, जिसमें दोनों तरह के फंगल संक्रमण से कोई ग्रसित हुआ हो।

### सफ़ेद फंगस (कैंडिडा)

कैंडिडा या सफ़ेद फंगस एक सामान्य फंगल संक्रमण है। डॉक्टरों के अनुसार यह काले फंगस से कम घातक है और यह भी शरीर की इम्यून शक्ति के कमजोर होने पर ही होता है। एंटीबायोटिक दवा खाने पर यह दवा अच्छे बैक्टीरिया को भी नष्ट कर देते हैं। इनके नष्ट होने से सफ़ेद फंगस जैसे संक्रमण फैलाने वाली बीमारियाँ हमारे शरीर में फैलने लगते हैं। इसका संक्रमण गाल, गले के अंदर, जीभ और आंतों में भी हो सकता है, लेकिन यह दवा से आसानी से ठीक भी हो जाता है। सफ़ेद फंगस मुख्य रूप से गंदगी, नमी वाले स्थान पर ज्यादा समय तक रहने से फैल सकता है।

कानपुर में भी इसके दो मामले सामने आए हैं। दोनों ही मामलों में मरीज हाल ही में काले फंगस के लक्षण देखने को मिले थे। जिनके जांच के बाद उनमें सफ़ेद फंगस होने की पुष्टि की गई।

सन्दर्भ
-------

1. ↑  कुशेन्द्र, तिवारी. "अजमेर में आया अनोखा मामला, कोरोना फ्री हुए मरीज को हुआ ब्लैक और वाइट फंगस एक साथ , डॉक्टर हैरान". नवभारत टाइम्स. अभिगमन तिथि 26 मई 2021.
2. ↑  "कानपुर में व्हाइट फंगस की दस्तक: दो संक्रमित मिले, जांच में पुष्टि के बाद हैलट में भर्ती". अमर उजाला. अभिगमन तिथि 26 मई 2021.

बाहरी
-----
ग्रेच्युटी का संग्रह
ग्रेच्युटी का उदाहरण
किसी कंपनी में काम करने के दौरान कर्मचारी के वेतन का ए॰ भाग भविष्य निधि और **ग्रेच्युटी** (उपदान) के रूप में काटा जाता है। आरम्भिक दौर में यह स्वैच्छिक होता है और पूरी तरह से कर्मचारी पर निर्भर करता है। ग्रेच्युटी अधिनियम, १९७२ में प्रत्येक कंपनी, जिसमें दस से अधिक कर्मचारी हैं, कर्मचारियों को ग्रेच्युटी देने के लिए॰बाध्य है। इस अधिनियम में कर्मचारी वह हैं जिन्हें कंपनी वेतन पर रखती है। इसके अलावा प्रशिक्षुओं को ग्रेच्युटी नहीं मिलती। ग्रेच्युटी कर्मचारी के मूल वेतन ए॰ं महंगाई भत्ते की राशि के आधार पर दी जाती है।

ग्रेच्युटी की सीमा ३,५०,००० रुपये तक होने पर यह आयकर की सीमा से मुक्त होती है। इसके साथ ही सरकारी कर्मचारियों को मिलने वाली पूरी राशि आयकर मुक्त होती है। कंपनी को यह अधिकार है कि वह स्वेच्छा से अपने कर्मचारियों को ज्यादा ग्रेच्युटी दें। लेकिन अतिरिक्त लाभ के रूप में मिलने वाली ग्रेच्युटी आयकर के दायरे में आती है। इसके साथ हीवहीं यदि कर्मचारी की मृत्यु हो जाने की स्थिति में उसके उत्तराधिकारी को पूरी ग्रेच्युटी तुरन्त मिलती है, इस ग्रेच्युटी पर किसी तरह का आयकर भी नहीं लगता। कंपनी सीटीसी (*कॉस्ट टू कंपनी*) खाते के तहत कर्मचारी के वेतन के कुछ भाग को ग्रेच्युटी के रूप में काट सकती हैं। कंपनी में कार्यारम्भ करने से पहले इस बारे में कर्मचारी को जानकारी दी जानी चाहिये।

ग्रेच्युटी से मिलने वाली राशि को पेंशन प्लान, निजी भविष्य निधि और इक्विटी में निवेश कर सकते हैं। यहां ये ध्यान योग्य है कि यदि कर्मचारी इनमें निवेश करना चाहता है, तब उसे ऐसी निधि में निवेश करना चाहिये जिससे उसे नियमित आय हो। यह सेवानिवृत्ति उपरांट भी उसकी नियमित वेतन रूप में मिलती रहेगी।
**क्रिश्चियन चार्ल्स फिलिप बॅल** (जन्म: 30 जनवरी 1974) एक अंग्रेज अभिनेता हैं। ये मुख्यतः अमेरिकी फ़िल्मों में उनकी भूमिकाओं के लिए जाने जाते हैं, बॅल ब्लॉकबस्टर फ़िल्मों और स्वतंत्र निर्माताओ तथा कला घरों द्वारा निर्मित छोटी परियोजनाओं में अभिनय कर चुके हैं।

बॅल सबसे पहले चौदह वर्ष की आयु में लोगों की नजरों में आए जब उन्होंने स्टीवन स्पिलबर्ग की *एम्पायर ऑफ़ द सन* (1987) में काम किया। जे.जी. बैलार्ड की मूल कहानी पर आधारित इस फ़िल्म में बॅल ने एक अंग्रेजी लड़के का अभिनय किया जो द्वितीय विश्व युद्ध के दौरान अपने माता-पिता से अलग होने के पश्चात अपने को जापानी नजरबंदी शिविर में पाता है। वर्ष 2000 में *अमेरिकन साएको* में एक सिलसिलेवार हत्यारे पैट्रिक बेटमैन की भूमिका में नज़र आए बॅल ने अपने इस किरदार के लिए आलोचकों की प्रशंसा इकट्ठा करी। इन्होंने 2004 की स्पेनी फ़िल्म *द म्कैनिस्ट* में अपने ट्रैवर रैज्निक के किरदार के लिए कुल 63 पाउंड वजन घटाया था तथा पद्धति अभिनेता के रूप में प्रतिष्ठा अर्जित की।

बॅल ने क्रिस्टोफ़र नोलन द्वारा रचित *बैटमैन बिगेन्स* (2005), *द डार्क नाईट* (2008) और *द डार्क नाईट राइसेस* (2012) फ़िल्मों में निभाए गए अपने ब्रूस वेन/बैटमैन किरदार द्वारा व्यावसायिक पहचान और प्रशंसा हासिल की। इन्होंने आत्मकथा फ़िल्म *द फाइटर* (2010) में डिकी ईकलण्ड का किरदार भी निभाया, जिसके लिए इन्हें आलोचकों की प्रशंसा मिली है और कई पुरस्कार जीते, जिनमें सर्वश्रेष्ठ सहायक अभिनेता के लिए अकेडेमी पुरस्कार, सर्वश्रेष्ठ सहायक अभिनेता के लिए गोल्डन ग्लोब पुरस्कार तथा पुरुष अभिनेता द्वारा सहायक भूमिका में उत्कृष्ट प्रदर्शन के लिए स्क्रीन एक्टर्स गिल्ड पुरस्कार भी शामिल हैं।

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***क्रिश्चियन बॅल*** से सम्बन्धित मीडिया है।  |

|  |  |
| --- | --- |
|  |  विकिसूक्ति पर ***क्रिश्चियन बॅल*** से सम्बन्धित उद्धरण हैं।  |

* इंटरनेट मूवी डेटाबेस पर क्रिश्चियन बॅल
**क्षितिश चंद्र नियोगी** (1888–1970) एक भारतीय राजनेता थे। वे भारत की बंगाल से संविधान सभा के सदस्य थे तथा स्वतन्त्र भारत की पहले मंत्रिमण्डल में भारत के पहले राहत, पुनर्वास मंत्री के रूप में शामिल थे। वे भारत के पहले वित्त आयोग के अध्यक्ष थे।

राजनैतिक सफर
------------

नियोगी भारतीय राष्ट्रीय कांग्रेस के सदस्य थे और 1920, 1923, 1926, 1930 में भारतीय ब्रिटिश संसद के चुनावों में बंगाल का प्रतिनिधित्व करने वाले (केंद्रीय विधानसभा) के सदस्य के रूप में सांसद चुने गए थे। उन्होंने भारत सरकार में कई महत्वपूर्ण पदों पर कार्य किया जिसमें योजना सलाहकार बोर्ड और भारतीय रेलवे जांच समिति के अध्यक्ष शामिल थे। वे मानवाधिकार पर संयुक्त राष्ट्र आयोग के सदस्य भी थे।

नियोगी को 1946 में भारत की संविधान सभा के सदस्य के रूप में चुना गया था और स्वतंत्रता के बाद जवाहरलाल नेहरू के नेतृत्व वाली सरकार में 15 अगस्त 1947 को पुनर्वास मंत्री के रूप में स्वतंत्र भारत के पहले मंत्रिमंडल के सदस्य बने।

22 नवंबर 1951 को, नियोगी को भारत के राष्ट्रपति द्वारा भारत के पहले वित्त आयोग के अध्यक्ष के रूप में नियुक्त किया गया था।

1974 में उनकी मृत्यु हो गई, नेयोगी की पत्नी लीला के साथ तीन बच्चे थे। उनके सबसे बड़े बेटे पृथ्वी नियोगी (1918–91), संयुक्त राज्य अमेरिका के मनोआ में हवाई विश्वविद्यालय में कला के इतिहास के प्रोफेसर थे।

सन्दर्भ
-------

1. ↑  "Eleanor Roosevelt and the Struggle for Human Rights -- A NeoAristotelian Analysis". मूल से 2013-11-14 को पुरालेखित. अभिगमन तिथि 2013-08-29.
2. ↑  Chaudhary, Valmiki (1984). *Dr. Rajendra Prasad: Correspondence and Select Documents*. पृ॰ 326. आई॰ऍस॰बी॰ऍन॰ 9788170230021.
3. ↑  Fourteenth Finance Commission (2008-06-24). *Inauguration of K. C. Neogy Conference Room in Thirteenth Finance Commission*. प्रेस रिलीज़.. अभिगमन तिथि: 2017-07-23.
भारतीय वेब श्रृंखलासाँचा:SHORTDESC:भारतीय वेब श्रृंखला
**कोटा फैक्ट्री** एक हिंदी भाषा की भारतीय वेब सीरीज है, जिसका निर्देशन राघव सुब्बू ने द वायरल फीवर के लिए किया है। यह श्रृंखला 16 अप्रैल 2019 को एक साथ टीवीएफ प्ले और यूट्यूब पर प्रसारित हुई। यह भारत में पहली ब्लैक एंड व्हाइट वेब श्रृंखला भी है। यह शो 16 वर्षीय वैभव के जीवन की कहानी बताता है, जो इटारसी से कोटा जाता है। यह वेब श्रृंखला कोटा शहर में छात्रों के जीवन, और वैभव के आईआईटी में जाने के प्रयासों को दर्शाता है। कोटा, राजस्थान का एक छोटा शहर अपने कोचिंग संस्थानों के लिए जाना जाता है, जहां छात्र विभिन्न प्रवेश परीक्षाओं की तैयारी के लिए पूरे भारत से आते हैं। शो के निर्माता सौरभ खन्ना का कहना है कि कोटा फैक्ट्री के माध्यम से उनका उद्देश्य कोटा और आईआईटी की तैयारी के बारे में परिप्रेक्ष्य को बदलना है जो उन्हें लगता है कि, हमेशा एक पक्षीय रहा है कि किस तरह शिक्षा प्राप्त करने हेतु छात्रों को मानसिक तनाव के साथ संघर्ष करना पड़ता है।

कलाकार
------

विषय-वस्तु
----------

कोटा फैक्ट्री ने इंजीनियरिंग के इच्छुक छात्रों के जीवन से प्रेरणा प्राप्त की, जो आईआईटी प्रवेश परीक्षा को पास करने के लिए कोटा में कोचिंग संस्थान में शामिल होते हैं। यह प्लॉट 2009 की फिल्म 3 इडियट्स, वेब सीरीज लाखों में एक और डॉक्यू-ड्रामा एन इंजीनियर्स ड्रीम के समान पाया गया है लेकिन, ब्रिटिश पत्रिका द वायर के तानुल ठाकुर, समान विषय पर आधारित फीचर फिल्मों की तुलना में श्रृंखला के यथार्थवादी चित्रणों को चित्रित करते हैं। ठाकुर ने कहा कि "शहर और इसके लोगों के बारे में बौद्धिक जिज्ञासा" के कारण श्रृंखला का पहला भाग दिलचस्प है। उन्होंने कहा कि यथार्थवादी चित्रण के अलावा, इसने कोचिंग संस्थान की आलोचना करने के बजाय कोचिंग जीवन में असामान्यताओं की स्वीकृति को भी जोड़ा। श्रृंखला में यह भी विषय है कि कोटा में एक छात्र का जीवन कैसे चलता है, यह एक छात्र की कठिनाइयों को बताता है।

### मुख्य पात्र

* मयूर मोरे - वैभव पांडे
* रंजन राज - बालमुकुंद मीणा
* आलम खान - उदय गुप्ता
* जितेंद्र कुमार - जीतू भैया
* एहसास चन्ना - शिवांगी राणावत
* रेवती पिल्लई - वर्तिका रतावल
* उर्वी सिंह - मीनल पारेख

संदर्भ
------

1. ↑  नूतन (२९ मई २०१९). "'कभी कोटा केवल शहर हुआ करता था आज 'कोटा फैक्ट्री' है'". *बीबीसी हिन्दी*.
2. ↑  "Web Series Review: कॉम्पिटिशन का हर काला और सफेद दिखाती टीवीएफ की 'कोटा फैक्ट्री'". *अमर उजाला*. २ मई २०१९. मूल से 8 जून 2019 को पुरालेखित. अभिगमन तिथि 26 अप्रैल 2020.

बाहरी कड़ियां
-------------

* *कोटा फैक्टरी*  इंटरनेट मूवी डेटाबेस पर
**गान तानिगावा** ( जापानी: 谷川 , 25 दिसंबर, 1923 - 2 फरवरी, 1995) एक जापानी कवि, आलोचक और सामाजिक कार्यकर्ता थे। वे मुख्य रूप से *सकुरु मुरा* (サークル村) कवि समूह के साथ अपने काम के लिए जाने जाते हैं।

प्रारंभिक जीवन और शिक्षा
------------------------

तानिगावा का जन्म **इवाओ तानिगावा** (谷川 ) के रूप में 25 दिसंबर, 1923 को मिनामाटा, कुमामोटो में हुआ था। वे छह बच्चों में से दूसरे थे। उनके भाई-बहनों में केनिची तनिगावा और मिचियो तानिगावा शामिल हैं। उन्होंने 1942 में टोक्यो इम्पीरियल विश्वविद्यालय में प्रवेश किया। वे द्वितीय विश्व युद्ध के दौरान सेना में एक छात्र के रूप में भर्ती थे, लेकिन 1945 में विश्वविद्यालय लौट आए और अपनी डिग्री पूरी की।

आजीविका
-------

स्नातक होने के बाद तानिगावा ने एक पत्रकार के रूप में काम किया। काम करते हुए वे एक कविता समूह में शामिल हो गए जिसने बोइन (母音) नामक एक पत्रिका प्रकाशित की। 1947 में तनिगावा जापानी कम्युनिस्ट पार्टी में शामिल हो गए। उन्होंने 1954 में कविता का अपना पहला खंड प्रकाशित किया, और उसके बाद 1956 और 1960 में। 1958 में वे काज़ू मोरिसाकी और ईशिन उनो के साथ चिकुहो क्षेत्र में चले गए और *सकुरु मुरा* (サークル村 サークル村) नामक एक कविता समूह और पत्रिका की स्थापना की।

एंपो विरोध के दौरान तनिगावा ने कम्युनिस्ट पार्टी छोड़ दी। इसके बजाय वे उस समय हो रही मीके कोयला खदान की हड़ताल में शामिल हो गए। जब वह विफल हो गया, तो उन्होंने एक छोटी खदान में संगठित होने की कोशिश की। अक्सर उनका काम स्थानीय स्तर पर केंद्रित होता था, उस बदलाव से फिर बड़े पैमाने पर प्रभाव डालने की उम्मीद के साथ। 1962 में उन्होंने मसाओ मात्सुदा , हिरोशी कवानी, और केंजी यामागुची के साथ एक स्कूल शुरू करने की कोशिश की, लेकिन वह प्रयास असफल रहा। 1966 में उन्होंने अपना लेखन रोक दिया और टोक्यो लौट आए, जहाँ उन्होंने एक कंपनी की स्थापना की। वे 1978 में नागानो प्रान्त चले गए, फिर 1980 में अपनी कंपनी छोड़ दी।

गान को न्यू लेफ्ट आंदोलन के पूर्ववर्ती के रूप में श्रेय दिया जाता है, जबकि उन्होंने उस आंदोलन के लिए काभी नहीं लिखा। उनकी लेखन शैली को "जादुई, लेकिन अत्यधिक वैचारिक" कहा गया है।

2 फरवरी, 1995 को कावासाकी में फेफड़े के कैंसर से तानिगावा की मृत्यु हो गई।

संदर्भ
------

1. 1 2 3 4 5  "谷川雁とは". *コトバンク* (जापानी में). अभिगमन तिथि 2021-11-18.
2. ↑  Jesty, Justin (2018-09-15). *Art and Engagement in Early Postwar Japan* (अंग्रेज़ी में). Cornell University Press. आई॰ऍस॰बी॰ऍन॰ 978-1-5017-1506-8.
3. ↑  泉, 佐藤 (2007). "共同体の再想像: 谷川雁の「村」(戦後日本文学における"幻想(ファンタスム)/理想郷(ユートピア)"のゆくえ)". *日本文学*. **56** (11): 35–44. डीओआइ:10.20620/nihonbungaku.56.11\_35.
4. 1 2  Walker, Gavin (2020-11-24). *The Red Years: Theory, Politics, and Aesthetics in the Japanese ’68* (अंग्रेज़ी में). Verso Books. आई॰ऍस॰बी॰ऍन॰ 978-1-78663-723-9.
5. 1 2  Cole, David R.; Bradley, Joff P. N. (2018-07-07). *Principles of Transversality in Globalization and Education* (अंग्रेज़ी में). Springer. आई॰ऍस॰बी॰ऍन॰ 978-981-13-0583-2.
6. ↑  Walker, Gavin (2017). "Tanigawa Gan and the Poetics of the Origin". *positions: asia critique*. **25** (2): 351–387. आइ॰एस॰एस॰एन॰ 1527-8271.
ऑस्ट्रेलिया के दक्षिणपश्चिमी भाग में ग्रेट सदर्न क्षेत्र (गाढ़े हरे रंग में)
**ग्रेट सदर्न** (Great Southern, अर्थ: महान दक्षिणी) क्षेत्र वेस्टर्न ऑस्ट्रेलिया के पश्चिमी भाग के दक्षिण में हिन्द महासागर से तटवर्ती एक क्षेत्र है। यह अपने भूमध्य जलवायु के लिए जाना जाता है जहाँ न अधिक गरमी होती है न सर्दी। ऐल्बनी का बंदरगाह-शहर इसका ऐतिहासिक केन्द्र है। यहाँ दसियों हज़ार वर्षों से नूंगार लोग बसे हुए थे जो एक ऑस्ट्रेलियाई आदिवासी समुदाय है लेकिन सन् १८२६ के बाद से यहाँ यूरोपीय घुसपैठ और फिर क़ब्ज़ा आरम्भ हो गया। अनुकूल मौसम व धरती के कारण यहाँ कृषि बहुत सफल रही है - अंगूर, गेहूँ, ऊन और भेड़ का मांस यहाँ के मुख्य उत्पादन हैं। ऐल्बनी में मत्स्योद्योग भी एक मुख्य व्यवसाय है।

इन्हें भी देखें
---------------

* ऐल्बनी, पश्चिमी ऑस्ट्रेलिया
* नूंगार लोग
* वेस्टर्न ऑस्ट्रेलिया
* भूमध्य जलवायु

सन्दर्भ
-------

1. ↑  Government of Western Australia (1 December 2010), *Regional Commissions Act 1993*, State Law Publisher, मूल से 24 सितंबर 2015 को पुरालेखित, अभिगमन तिथि 26 November 2014
2. ↑  Australia. Bureau of Meteorology (1960), *Climatic survey : region 11 - great southern Western Australia*, The Bureau, मूल से 4 मार्च 2016 को पुरालेखित, अभिगमन तिथि 10 March 2012 and  Archived 2016-09-08 at the Wayback Machine
3. ↑  "संग्रहीत प्रति". मूल से 12 दिसंबर 2011 को पुरालेखित. अभिगमन तिथि 18 अक्तूबर 2016.
4. ↑  "संग्रहीत प्रति". मूल से 24 फ़रवरी 2012 को पुरालेखित. अभिगमन तिथि 18 अक्तूबर 2016.